b'\n_START_ARTICLE_\nKing\'s Quest VI: Heir Today, Gone Tomorrow\n_START_PARAGRAPH_\nKing\'s Quest VI: Heir Today, Gone Tomorrow je \xc5\xa1esti nastavak King\'s Quest serijala avanturisti\xc4\x8dkih igara koji je razvila Sierra Entertainment. \xc5\xa0iroko je priznat kao vrhunac serijala u detaljnoj fabuli, interesantnom 3D grafi\xc4\x8dkom uvodnom filmu, i profesionalnoj glumi u posu\xc4\x91ivanju glasova (hollywoodski glumac Robby Benson daje glas princu Alexanderu, igrinom protagonistu). KQVI je napisan u Sierra\'s Creative Interpreteru i zadnja je King\'s Quest igra koja je izdana na floppy disku. CD-ROM verzija igre je izdana 1993., a sadr\xc5\xbeavala je vi\xc5\xa1e glasova likova, mrvicu druga\xc4\x8diji uvodni film i vi\xc5\xa1e detalja na umjetni\xc4\x8dkim sadr\xc5\xbeajima i animacijama. Naslov je igra rije\xc4\x8di na "Here today, gone tomorrow".\n_START_SECTION_\nVerzije\n_START_PARAGRAPH_\nKQVI upo\xc4\x8deku je bio izdan za MS-DOS 1992. Godine 1993. ponovno je iza\xc5\xa1la za Windows kao dio King\'s Quest Collector\'s Edition box seta. Windows verzija, kada je pokrenuta kao prozor umjesto u cijelom zaslonu, sadr\xc5\xbei visoku rezolucijske portrete likova kada likovi pri\xc4\x8daju. Igra je tako\xc4\x91er portana za Commodore Amigu (iza\xc5\xa1la 1994.) i Apple Macintosh.'